**Likumprojekta „Grozījumi Autoceļu lietošanas nodevas likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Autoceļu lietošanas nodevas likumā” (turpmāk – Likumprojekts) mērķis ir nodrošināt autoceļu lietošanas nodevas iekasēšanu, kā arī atturēt personas no pārkāpumu izdarīšanas šajā jomā. Likumprojekts paredz noteikt administratīvos pārkāpumus autoceļu lietošanā, par tiem piemērojamos sodus un institūcijas kompetenci administratīvo pārkāpumu procesā. Likumprojekts stājas spēkā vienlaikus ar Administratīvās atbildības likumu. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | | Pamatojums | 1) Ministru kabineta 2014.gada 22.aprīļa sēdes (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punkts;  2) Ministru kabineta 2016.gada 13.decembra sēdes (prot. Nr.68, 67.§) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punkts;  3) Ministru kabineta 2018.gada 18.decembra sēdes (prot. Nr.60, 98.§) „Informatīvais ziņojums „Nozaru administratīvo pārkāpumu kodifikācijas ieviešanas sistēmas īstenošana”” 2.punkts. |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 22.aprīļa sēdes protokollēmuma (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktu Satiksmes ministrijai, ievērojot informatīvā ziņojuma 2.pielikumā noteikto nozaru administratīvo pārkāpumu kodifikācijas laika grafiku, tika uzdots izstrādāt likumprojektu autoceļu lietošanas jomā.  Lai īstenotu nozaru administratīvo pārkāpumu kodifikāciju, izpildot informatīvajos ziņojumos dotos uzdevumus, Satiksmes ministrija sadarbībā ar valsts akciju sabiedrību “Latvijas Valsts ceļi” izstrādāja Likumprojektu, papildinot Autoceļu lietošanas nodevas likumu (turpmāk - Likums) ar regulējumu, kurā iekļauti ar autoceļu lietošanas nodevu saistīto noteikumu pārkāpšanu saglabājamie administratīvie pārkāpumi un noteikta kompetenta iestāde, kurai būs piekritīga soda piemērošana.  Likumprojekts pārņem Latvijas Administratīvo pārkāpumu kodeksa (turpmāk – LAPK) 149.40 pantu, reglamentējot pārkāpumus saistībā ar autoceļu lietošanas nodevas samaksas noteikumu neievērošanu un sodus par tiem, kā arī nosaka kompetento iestādi, kas piemēros sodus par attiecīgajiem administratīvajiem pārkāpumiem.  Ņemot vērā, ka LAPK 77.pants nosaka lēmuma pieņemšanu likumā noteiktajos gadījumos, Likumprojekts paredz precizēt Likuma 8.panta piekto daļu, nosakot, ka Valsts policija ar valsts akciju sabiedrību “Ceļu satiksmes drošības direkcija” (turpmāk - CSDD) var noslēgt deleģēšanas līgumu, kurā paredz, ka CSDD transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no tehniskiem līdzekļiem.  Likumprojektā ietvertais Autoceļu lietošanas nodevas likuma 11. pants paredz atbildību par autoceļu lietošanas nodevas samaksas noteikumu neievērošanu.  Šobrīd administratīvo sodu par pārkāpumu, kas fiksēts ar tehniskajiem līdzekļiem, neapturot transportlīdzekli, piemēro transportlīdzekļu un to vadītāju valsts reģistrā norādītajam transportlīdzekļa turētājam vai, ja turētājs nav norādīts vai transportlīdzeklis noņemts no uzskaites, - transportlīdzekļa īpašniekam (valdītājam). Ja pārkāpums izdarīts ar transportlīdzekli, kas nodots tirdzniecībai (tam uzstādītas tirdzniecības valsts reģistrācijas numura zīmes vai tas reģistrēts tirdzniecības reģistrā), administratīvo sodu piemēro komersantam, kurš nodarbojas ar attiecīgā transportlīdzekļa tirdzniecību.  Likumprojekts paredz papildināt Likumu ar 12.pantu, nosakot Valsts policiju kā kompetento iestādi sodu piemērošanā par minēto administratīvo pārkāpumu izdarīšanu.  Likumprojektā ir iekļauts LAPK 149.40 pantā ietvertais administratīvo pārkāpumu sastāvs.  Likumprojektā, salīdzinot ar LAPK, tiek mainīti naudas soda apmēri gadījumos, ja pārkāpums fiksēts ar tehniskajiem līdzekļiem. Autoceļu lietošanas nodevas likuma 3. pants nosaka, ka nodevu maksā mehāniskā transportlīdzekļa īpašnieks, turētājs vai pārvadātājs Ministru kabineta noteiktajā kārtībā. Līdz ar to likumprojektā, salīdzinot ar LAPK, gadījumos, kad autoceļu lietošanas nodevas samaksas noteikumu neievērošana tiek fiksēta ar tehniskajiem līdzekļiem, paredzēts, ka par pārkāpumiem autoceļu lietošanas nodevas jomā tiek piemērots minimālais naudas sods, kāds par attiecīgo pārkāpumu paredzēts pārvadātajam LAPK.  Likumprojekts paredz, ka grozījumi stāsies spēkā vienlaikus ar Administratīvās atbildības likumu, tas ir, 2020.gada 1.janvārī.  Atbilstoši Iekšlietu ministrijas Informācijas centra sniegtajai informācijai dati par piemērotās administratīvās atbildības par LAPK 149.40 pantā paredzēto pārkāpumu pēdējos trijos gados ir šādi:   |  |  |  |  |  | | --- | --- | --- | --- | --- | |  | Pieņemto lēmumu skaits par administratīvās atbildības piemērošanu | | | | |  | 2016 | 2017 | 2018 | 2019  (no 01.01.2019. līdz 06.06.2019.) | | LAPK 149.40 pants | 1 327 | 1 769 | 1 814 | 1 063 | |
| 3. | Projekta izstrādē iesaistītās institūcijas un publiskas personas kapitālsabiedrības | | Satiksmes ministrija un valsts akciju sabiedrība “Latvijas Valsts ceļi”. |
| 4. | Cita informācija | | Likumprojekts 2019.gada 4.jūlijā izskatīts Tieslietu ministrijas Latvijas Administratīvo pārkāpumu kodeksa pastāvīgās darba grupas sēdē. Likumprojekts un anotācija precizēta atbilstoši darba grupas sēdē izteiktajiem ieteikumiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kravas transportlīdzekļi, īpašnieki (turētāji, valdītāji), kas izmanto ceļus, par kuru izmantošanu ir noteikta maksa. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums administratīvo slogu, kā arī veicamās darbības nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots 2019.gada 10.maijā tika publicēts Satiksmes ministrijas tīmekļvietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts akciju sabiedrība “Latvijas valsts ceļi”, Valsts akciju sabiedrība “Ceļu satiksmes drošības direkcija” un Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūcijām esošais funkciju un uzdevumu apjoms netiek mainīts. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāra p.i. Dž.Innusa